CELEX: 62014TN0116
Language: hr
Date: 2014-02-17 00:00:00
Title: Predmet T-116/14: Tužba podnesena 17. veljače 2014. – Bunge Argentina protiv Vijeća

28.4.2014   
            
            
               HR
            
            
               Službeni list Europske unije
            
            
               C 129/33
            
         Tužba podnesena 17. veljače 2014. – Bunge Argentina protiv Vijeća
   (Predmet T-116/14)
   2014/C 129/40
   Jezik postupka: engleski
   
      Stranke
   
   
      Tužitelj: Bunge Argentina SA (Buenos Aires, Argentina) (zastupnici: J. Bellis i R. Luff, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu uredbu Vijeća (EU) br. 1194/2013 od 19. studenoga 2013. o uvođenju konačne antidampinške pristojbe i konačnoj naplati privremene pristojbe uvedene na uvoz biodizela podrijetlom iz Argentine i Indonezije (SL 2013 L 315, str. 2.), u dijelu u kojem se odnosi na tužitelja; i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog temelji se na okolnosti da su institucije počinile očitu pogrešku u ocjeni činjenica zaključivši da je postojao poremećaj cijena soje i sojinog ulja koji opravdava primjenu članka 2. stavka 5. podstavka drugog Osnovne antidampinške uredbe (1).
            
         
               2.
            
            
               Drugi tužbeni razlog temelji se na okolnosti da se članak 2. stavak 5. podstavak drugi Osnovne antidampinške uredbe, kako su ga protumačile institucije u ovom predmetu, ne može primijeniti na uvoz iz države članice WTO-a jer nije u skladu sa Sporazumom o antidampingu WTO-a.
            
         
               3.
            
            
               Treći tužbeni razlog temelji se na okolnosti da procjena štete ne uzima u obzir čimbenike kojima se prekida uzročna veza između navodne povrede i navodnog dampinškog uvoza kojima se krši članak 3. stavak, 7. Osnovne antidampinške uredbe.
            
         
      (1)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (OJ 2009 L 343, p. 51) (SL, posebno izdanje na hrvatskom jeziku, poglavlje 11., svezak 30., str. 202.).